钦定古今图书集成/明伦汇编/家范典/第011卷 > 礼记 > 《曲礼》
## 钦定古今图书集成/明伦汇编/家范典/第011卷 > 礼记 > 《曲礼》

凡为人子之礼，“冬温而夏凊，昏定而晨省，在《丑夷》不
争。”

〈陈注〉温以御其寒，凊以致其凉，定其衽席，省其安否，丑同类也；夷平等也。一朝之忿，忘其身则害及其亲。故在群众侪辈之中，壹于逊让

兄弟亲戚称其慈也，僚友称其弟也，执友称其仁也，
交游称其信也。

〈陈注〉言“为人子”，谓父母在时也。古之仕者，一命而受爵，再命而受衣服，三命而受车马。有车马则尊贵之体貌备矣。今但受三赐之命，而不与车马同受，故言“不及车马”也。君之有赐，所以礼其臣；子之不受，不敢并于亲也。二十五家为闾，四闾为族，五百家为党，二千五百家为州，一万二千五百家为乡。孝之所该者大，故其称最广。曰“慈”，曰“弟”，曰“仁”，曰“信”，皆孝之事也。

“见父之执，不谓之进，不敢进，不谓之退，不敢退，不问，
不敢对”，此孝子之行也。

〈陈注〉父之执父，同志之友也。谓之“命之也”，敬之同于父。

夫为人子者，出必告，反必面，所游必有常，所习必有
业。

〈陈注〉出则告违，反则告归。又以自外来，欲省颜色。故言“面游有常身不他往也。习有业心不他用也。”

恒言不称老。

〈陈注〉《恒言》，平常言语之间也。自以老称，则尊同于父母，而父母为过于老矣。古人所以斑衣娱戏者，欲安父母之心也。

又

为人子者，居不主奥，坐不中席，行不中道，立不中门。

〈陈注〉室西南隅为奥，主奥中席，皆尊者之道也。行道则或左或右，立门则避，枨𫔶之中，皆不敢迹尊者之所行也。古者男女异路，路各有中，门中央有𫔶，𫔶之两旁有枨也。

《食飨》不为概。

〈陈注〉“食飨”，如“奉亲”、“延客”及“祭祀”之类，皆是不为概量顺亲之心，而不敢自为限节也。

祭祀不为尸。

〈陈注〉吕氏曰：“尸取主人之子行而已。若主人之子，是使父北面而事之人，子所不安，故不为也。”

听于无声，视于无形。

“不登高，不临深，不苟訾，不苟笑。孝子不服暗，不登危”，
惧辱亲也。

〈陈注〉疏曰：不服暗者，不行事于暗中，一则为卒有非常，二则生物嫌，故孝子戒之。　吕氏曰：“苟訾近于谗，苟笑近于谄，服暗者欺人所不见，登危者行险以徼幸，是忘亲也，非特忘之不令之名，且将加之，皆辱道也。”

父母存，不许友以死，不有私财。

〈陈注〉《不许友以死》，谓不为其友报仇也。

为人子者父母存，冠衣不纯素。

〈陈注〉《疏》曰：“冠纯冠饰也。衣纯深衣领缘也。”

孤子当室，冠衣不纯采。

〈陈注〉吕氏曰：“当室，谓为父后者。不纯采者，虽除丧犹纯素也，惟当室者行之。”

又

父召无诺，先生召，无诺唯而起。

〈陈注〉父以恩，师以道，故所敬同。　吕氏曰：“诺者，许而未行也。”

又

父子不同席。

〈陈注〉尊卑之等异也。　临川吴氏曰：“古者一席坐四人，言父子偶共一处而坐，虽止一人，必各坐一席。盖以父昭子穆，父穆子昭，尊卑不同故也。”

又

诸母不漱裳。

〈陈注〉诸母父，妾之有子者，漱，浣也。裳，贱服，不使濑裳，亦敬父之道也。

又

父母有疾，冠者不栉，行不翔，言不惰，琴瑟不御，食肉
不至变味，饮酒不至变貌，笑不至矧，怒不至詈，疾止
复故。

〈陈注〉此言养父母疾之礼。不栉，不为饰也。不翔，不为容也。不惰，不及他事也。《疏》谓惰，讹不正之言。琴瑟不御，以无乐意也。犹可食肉，但不至厌饫而口味变耳。犹可饮酒，但不至醺酣而颜色变耳。《齿本》曰矧，笑而见矧，是大笑也。怒骂曰詈，怒而至詈，是甚怒也。皆为忘忧，故戒之。复，故复常也。

有忧者侧席而坐，有丧者专席而坐。

〈陈注〉有忧，谓亲疾或他祸患。侧，独也。独坐一席，不设待宾之席，为有忧也。一说侧席谓偏设之，变于正席也。亦通专，单也。贵贱之席，各有重数，居丧则否。吕氏曰：“专席不与人共坐也。”

父之仇，弗与共戴天。

逮事父母，则讳“王父母。”“不逮事父母”，则不讳“王父母。”

〈陈注〉庶人父母早死，不闻“父”之讳其祖，故亦不讳其

“《祖》有庙” 以事祖者则不然也。

《君子已孤》不更名，

〈陈注〉“名”者，始生三月之时，父所命也。父没而改之，孝子所不忍也。

子于父母，则自名也。

〈陈注〉自称其名。　吕氏曰：“子之名，父母所命，敬亲之命，不敢有他称也。”

又

子之事亲也，“三谏而不听，则号泣而随之。君有疾，饮
药臣先尝之。亲有疾，饮药子先尝之。医不三世，不服
其药。”

〈陈注〉吕氏曰：“医三世，治人多，用物熟矣，功已试而无疑，然后服之，亦谨疾之道也。”